|  |
| --- |
| Datum: 21. 6. 2023  |

**Na poti k zdravju, prijaznosti in uspehu**

**NAGRADNI IZLET**

**Datum: četrtek, 22. 6. 2023**

**V četrtek, 22. junija,** se bomoz avtobusom odpeljali na kopanje v toplice: Terme Snovik Kamnik. Vstopnino in prevoz z avtobusom plača šola (Šolski sklad). S sabo bomo vzeli šolsko malico. Če bo dež, se bomo kopali v notranjem bazenu.

**TEHNIČNI NAPOTKI:**

* DATUM: četrtek, 22. 6. 2023
* ODHOD: **ob 8.30** (zberemo se pred glavnim vhodom v šolo ob 8.20 uri)
* PRIHOD nazaj: **okrog 14.45** ure pred šolo
* Obvezna OPREMA: kopalke, brisača, krema za zaščito pred soncem, vrečka za šolsko malico in po potrebi dodatna malica.
* Spremljevalci učencev: razrednika najboljših dveh oddelkov in še dva ali trije spremljevalci (odvisno od števila učencev).

Obvestilo bo objavljeno na oglasni deski šole in na spletni strani šole.

**NA NAGRADNI IZLET BODO ODŠLI:**

1. učenci dveh oddelkov, ki sta najboljša v vzgojni dejavnosti Na poti k zdravju, prijaznosti in uspehu. To sta **6. b in 7. b razred**, z razredničarkama go. Majo Šenk Zidar in go. Simono Kralj.
2. učenci od 6. do 9. razreda, ki bodo prejeli pohvalo za vzorno vedenje,
3. učenec v oddelku, ki je največkrat naredil domačo nalogo (od 6. do 9. razreda).

**INFORMACIJA ZA RAZREDNIKE:**

Razredniki od 6. do 8. razreda naj posredujejo informacije o nagradnem izletu učencem na uri oddelčne skupnosti 16. 6. 2023, razredniki 9. razreda pa že prej. Učenci, ki bodo prejeli pohvalo za vzorno vedenje in tisti, ki so največkrat naredili domačo nalogo**, naj povedo razredniku v sredo, 21. 6., če se nameravajo udeležiti nagradnega izleta.**

 Pripravila: Erna Meglič